8. Задълженията по настоящия член не засягат задълженията на държавите членки съгласно Регламент (ЕС) No 1337/2011 на Европейския парламент и на Съвета (6).
 Член 12
 Контрол
 1. Държавите членки прилагат контрол съгласно необходимото за гарантиране на правилното прилагане на правилата на схемата за разрешаване на лозови насаждения, установена в част II, дял I, глава III от Регламент (ЕС) No 1308/2013, в Делегиран регламент (ЕС) 2015/560 и в настоящия регламент.
 2. При проверката на спазването на правилата по параграф 1 държавите членки използват лозарския регистър, посочен в член 145 от Регламент (ЕС) No 1308/2013.
 3. Член 59 от Регламент (ЕС) No 1306/2013 се прилага mutatis mutandis към схемата за разрешаване на лозови насаждения.
 Член 13
 Влизане в сила
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 април 2015 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 671.
 (2) ОВ L 347, 20.12.2013 г., стр. 549.
 (3) Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (ОВ L 299, 16.11.2007 г., стр. 1).
 (4) Делегиран регламент (ЕС) 2015/560 на Комисията от 15 декември 2014 г. за допълване на Регламент (ЕС) No 1308/2013 на Европейския парламент и на Съвета по отношение на схемата за разрешаване на лозови насаждения (вж. страница 1 от настоящия брой на Официален вестник).
 (5) Регламент (ЕО) No 792/2009 на Комисията от 31 август 2009 г. за установяване на подробни правила за нотифицирането на Комисията от страна на държавите членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански продукти и правилата, приложими за най-отдалечените райони и малките острови в Егейско море (ОВ L 228, 1.9.2009 г., стр. 3).
 (6) Регламент (ЕС) No 1337/2011 на Европейския парламент и на Съвета от 13 декември 2011 г. относно европейската статистика за трайните насаждения и за отмяна на Регламент (ЕИО) No 357/79 и Директива 2001/109/ЕО (ОВ L 347, 30.12.2011 г., стр. 7).
 ПРИЛОЖЕНИЕ I
 Процедура по подбор, посочена в член 6, параграф 2
 А. ПРОПОРЦИОНАЛНО РАЗПРЕДЕЛЕНИЕ
 Общият брой на хектарите, предоставени за нови насаждения, които държавите членки са решили да предоставят пропорционално на всички заявители на национално равнище, както е посочено в член 3, буква б), подточка i), се разпределя между отделните отговарящи на условията заявления по следната формула, като се спазват възможните ограничения, посочени в член 2:
 A1 = Ar * (%Pr * Tar/Tap)
 A1
 =
 разрешение, предоставено на отделен кандидат на пропорционален принцип (в хектари)
 Ar
 =
 площ, поискана от производителя в неговото заявление (в хектари)
 %Pr
 =
 дял от общо наличните хектари, предоставени на пропорционален принцип
 Tar
 =
 обща площ, предоставена с разрешенията (в хектари)
 Tap
 =
 обща площ по всички заявления от производители (в хектари)
 Б. РАЗПРЕДЕЛЕНИЕ ПО